**ΘΕΜΑ: «Πρόσκληση Υπευθύνων επικοινωνίας με το Κ.Ε.Σ.Υ.»**

Στο πλαίσιο των καθηκόντων μας διοργανώνουμε ενημερωτικές συναντήσεις με τους Υπεύθυνους επικοινωνίας των Σχολείων προκειμένου να διευκρινιστούν ζητήματα που αφορούν τη διαδικασία ατομικής αξιολόγησης με βάση το πρωτόκολλο προτεινόμενων ενεργειών.

Για τη διευκόλυνση των συμμετεχόντων θα διοργανωθούν 3 ξεχωριστές συναντήσεις σύμφωνα με τον παρακάτω προγραμματισμό:

1. **Τρίτη, 19/02/2019**: Για πολυθέσια Νηπιαγωγεία και Δημοτικά Σχολεία των Δήμων Δράμας και Δοξάτου, στην μικρή αίθουσα του Δημοτικού Ωδείου Δράμας.
2. **Πέμπτη, 21/02/2019**: Για Γυμνάσια, Λύκεια, ΕΠΑΛ, Μουσικό Σχολείο, Εσπερινά Σχολεία των Δήμων Δράμας και Δοξάτου, στην μικρή αίθουσα του Δημοτικού Ωδείου Δράμας.
3. **Δευτέρα, 25/02/2019**: Για όλα τα Σχολεία Πρωτοβάθμιας και Δευτεροβάθμιας Εκπαίδευσης των Δήμων Προσοτσάνης και Νευροκοπίου, στο Γυμνάσιο Προσοτσάνης.

Οι εκπαιδευτικοί των απομακρυσμένων σχολείων (Παρανεστίου & Νευροκοπίου) μπορούν να ενημερωθούν ατομικά σε συνάντηση που θα προγραμματιστεί από κοινού με το ΚΕΣΥ, μετά από τηλεφωνική επικοινωνία των Υπευθύνων.

Όλες οι συναντήσεις θα πραγματοποιηθούν το διάστημα 12.30’ – 14.00’. Σε αυτές καλούνται οι Υπεύθυνοι επικοινωνίας των Σχολείων με το ΚΕΣΥ και η συμμετοχή τους είναι εθελοντική. Παράλληλα μπορούν να προσέλθουν και οι Διευθυντές - Προϊστάμενοι των Σχολείων, εφόσον το επιθυμούν και δεν παρακωλύεται η λειτουργία του Σχολείου.

Ο Προϊστάμενος του Κ.Ε.Σ.Υ.

Αλβανόπουλος Γεώργιος